สปสช. ขอความร่วมมือจากหน่วยบริการ / สถานบริการที่เข้าร่วมโครงการหลักประกันสุขภาพแห่งชาติ ทุกแห่ง กรณีให้บริการผู้มีสิทธิในระบบหลักประกันสุขภาพแห่งชาติทั้งผู้ป่วยนอก และผู้ป่วยใน ที่บริการในจังหวัด และข้ามจังหวัดกับหน่วยบริการประจำ และเป็นการรักษาที่เกิดจากผลกระทบของอุทกภัยน้ำท่วมทุกราย ทุกกรณี ทุกสิทธิ โปรดบันทึกข้อมูลการบริการผู้ป่วย ในระบบโปรแกรม e-Claim โดยให้บันทึกรหัสโครงการพิเศษ (Project code) "X38000 อุทกภัยน้ำท่วม "

               ทั้งนี้ในการส่งข้อมูลบริการผู้ป่วยนอกกรณีบริการในจังหวัด ที่ไม่เข้าเงื่อนไขเบิกจ่ายจากส่วนกลาง ข้อมูลจะติด C513 ( ขอเบิกอุบัติเหตุฉุกเฉินแต่ไม่พบสิทธิหรือเป็นการให้บริการภายในจังหวัด ) หรือ C911 ( เป็นข้อมูลผู้ป่วยนอกที่ไม่เข้าเกณฑ์เบิกจ่ายที่ส่วนกลาง หรือกรณีขอเบิก OPHC / อุปกรณ์อวัยวะเทียม มีจำนวนเงินรวม แต่ไม่ระบุรายการที่ขอเบิก หรือกรณีสิทธิว่างไม่ระบุเงื่อนไขการเรียกเก็บ ) หน่วยบริการไม่ต้องดำเนินการใด ๆ และจะไม่มีผลต่อการคิดคะแนนคุณภาพข้อมูล ซึ่ง สปสช. จะมีหนังสือแจ้งเวียนเป็นทางการอีกครั้ง

              กรณี ผู้ป่วยนอกที่เป็นสิทธิหน่วยบริการประจำของตนเอง....หากโรคหรืออุบัติเหตุที่นำมาโรงพยาบาลประจำเกี่ยวเนื่องกับการเกิดอุทกภัย เช่น งูกัด ตะขาบกัด  แก้วบาด ไฟฟ้าช๊อค ที่มีสาเหตุมาจากอุทกภัย ขอให้ทำการบันทึกข้อมูลในโปรแกรม Eclaim ด้วย แต่ไม่ใช่เป็นทั้งหมดทุกคนที่มารับบริการ ซึ่งขอให้ทางโรงพยาบาลพิจารณาเอง...โดยใส่ project code "X38000 อุทกภัยน้ำท่วม " ได้เช่นเดียวกัน